Jytte Augustesen
Jytte Augustesen (født 23. januar 1943 på Amager), dansk maler og billedkunstner. Forældrene var radio- og tv-tekniker Hans Gerhard Herluf Augustesen og kirkesanger Gudrun Hansen. Ægteskab 1962 med maleren Ole Sporring. Ægteskabet opløst 1990.

Biografi 
Jytte Augustesen forberedte sig 1960-1962 til Kunstakademiet på Robert Askou-Jensens tegneskole på Glyptoteket. 1962 blev hun påtaget på Kunstakademiet, hvor hun som lærer fik professor Dan Sterup-Hansen på malerskolen til 1963 og samme på skolen for mur- og rumkunst 1963-1969.

Sammen med andre kunstnere eksperimenterede Jytte Augustesen med lyset som en del af kunstværket på værkstedet hos H. Følsgaard Elektro i 1966-1968. Interessen blev styrket ved forsøg med farvet akryl, hvor hun var een af de første herhjemme, der beskæftigede sig med emnet på Kunstakademiets Skole for Mur- og Rumkunst.

I sine senere malerier arbejdede Jytte Augustesen videre med lyset og farver som turkis, grøn, orange, pink og violet samlet i koloristisk helhed på baggrund af sort.

Jytte Augustesen gjorde en stor organisatorisk indsats som leder af Kunstnernes Statsunderstøttede Croquisskole i København fra 1986 og til skolens lukning i 1995. Kunsthistorikeren Sofie Olesdatter Bastiansen beskriver historien om Croquisskolen sådan: "Historien om Kunstnernes Statsunderstøttede Croquisskole er en historie om viljen til at drive en skole på trods af dårlig økonomi. Det er en historie om Astrid Holm, Gudrun Grove, Kirsten Gye Sejg, Gudrun Lorenzen og de efterfølgende ledere Therese Dragshøj og Jytte Augustesen, der gennem deres lederskab var med til at opretholde skolen som et attraktivt mødested for kunstnere gennem deres engagement for at undervise og drive skolevirksomhed."

Uddannelse 

 1960-1962 Robert Askou-Jensens tegneskole på Glyptoteket
 1962-1963 Kunstakademiet, malerskolen hos professor Dan Sterup-Hansen
 1963-1969 Kunstakademiet, Skolen for Mur- og Rumkunst hos professor Dan Sterup-Hansen

Rejser og udlandsophold 

 1964 Leningrad, Moskva
 1967 Paris
 1985 Tyskland, Frankrig

Stillinger og hverv 

 1986-1995 Leder af Kunstnernes Statsunderstøttede Croquisskole, København
 1987-1989 Medlem af legatudvalget under Akademirådet
 1989-1990 Bestyrelsesmedlem i udstillingsstedet Overgaden, København

Stipendier og udmærkelser 

 1980 Rigenstrup
 1980 1. præmie i konkurrence om gavludsmykning
 1981 Konows Legat
 1982 Dresler
 1983 Statens Kunstfond
 1984 Bojesen
 1985 C. L. David

 1988 Henry Heerups Legat

 1989 Anne Marie Telmányi
 1989 Akademiet

Udstillinger 

 1977 Kunstnernes Efterårsudstilling
 1980 NIKOLAJ, Åben konkurrence om udsmykning af tænkt husgavl (1. præmie)
 1980 Københavns Rådhus "På vej"
 1983 Charlottenborg "Kunstnere for Fred"
 1986 Kvindelige Kunstneres Samfund

Separatudstillinger 

 1966 Den Permanente
 1966 Georg Jensen, New York
 1978, 1981,1985 Galleri A Gruppen, København
 1988 Overgaden, København (sammen med Jan Holger Jerichau)
 1992 Galleri Trap, København

Værker i offentlig eje 

 1966 Rye Teaterklub, København, Lysrelieffer i sortmalet aluminium
 1979 Kunstnernes Efterårsudstilling plakat og katalogforside
 1984 Udsmykning af toiletvogn for Café-Pavillonen, Fælledparken, København
 1984 Gavlmaleri Gothersgade, København

Kilder 
 Jytte Augustesen på Kunstindeks Danmark/Weilbachs Kunstnerleksikon af Ulla Grut

Referencer 

Kvindelige kunstnere fra Danmark
Personer fra Amager